24.5.2014 Jurnalul Oficial al Uniunii Europene L 156/1 (Acte legislative) DECIZII DECIZIA NR. 562/2014/UE A PARLAMENTULUI EUROPEAN ȘI A CONSILIULUI din 15 mai 2014 privind participarea Uniunii Europene la majorarea de capital a Fondului European de Investiţii PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 173 alineatul (3), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), hotărând în conformitate cu procedura legislativă ordinară (?), întrucât: (1) În temeiul Deciziei 94/375/CE a Consiliului (), Fondul European de Investiţii („fondul”) a fost înființat în 1994 pentru a „stimula o dezvoltare durabilă şi echilibrată în interiorul Comunității”. (2) În urma unei majorări, în 2007, a capitalului subscris al fondului, capitalul autorizat al fondului se ridică la 3 miliarde EUR, divizat în 3 000 de acțiuni în valoare de 1 milion EUR fiecare, proporția capitalului vărsat fiind de 20 %. Uniunea, reprezentată de Comisie, a participat la majorarea precedentă a capitalului subscris al fondului în conformitate cu Decizia 2007/247/|CE a Consiliului (). (3) În consecinţă, Uniunea, reprezentată de Comisie, a subscris un număr de 900 de acţiuni ale fondului pentru o valoare nominală de 900 milioane EUR, din care 180 milioane EUR reprezintă capitalul vărsat. (4)  Consiliul European din 28-29 iunie 2012 a adoptat „Pactul pentru creștere economică şi locuri de muncă”, pentru a stimula o creştere inteligentă, durabilă, favorabilă incluziunii, eficientă din punctul de vedere al resurselor şi generatoare de locuri de muncă. În acest context, Consiliul European, în concluziile sale, a subliniat că, printre acţiunile urgente necesare la nivelul Uniunii pentru a stimula creşterea economică și crearea de locuri de muncă, pentru a îmbunătăți finanțarea economiei şi pentru a creşte competitivitatea Europei ca loc de producție și de investiții, activitatea fondului ar trebui dezvoltată, în special în ceea ce priveşte activitatea sa în domeniul capita- lului de risc, în cooperare cu structurile naționale existente, cum ar fi băncile și instituțiile de investiții naționale. (5)  În vederea promovării în continuare a investițiilor și a accesului la credite, Consiliul European din 27-28 iunie 2013 a lansat un „nou program de investiții pentru Europa”, menit să sprijine întreprinderile mici și mijlocii (IMM-uri) şi să stimuleze finanțarea economiei. În acest context, Consiliul European, în concluziile sale, a solicitat Comisiei și Băncii Europene de Investiţii (BEI) să pună în aplicare cu prioritate o sporire a capacității fondului de îmbunătățire a creditului. () Avizul din 25 martie 2014 (nepublicat încă în Jurnalul Oficial). () Poziţia Parlamentului European din 16 aprilie 2014 (nepublicată încă în Jurnalul Oficial) şi Decizia Consiliului din 6 mai 2014. () Decizia 94/375/CE a Consiliului din 6 iunie 1994 privind participarea Comunității, în calitate de membru, la Fondul European de Inves- tiții OL 173, 7.7.1994,p. 12). (“) Decizia 2007/247|CE a Consiliului din 19 aprilie 2007 privind participarea Comunității la majorarea de capital al Fondului European de Investiții JOL 107, 25.4.2007, p. 5).